GoSupermodel

goSupermodel (ofte forkortet til gSm av brukerne) er et nettspill og nettsamfunn, som ble utviklet av det danske programvareselskapet Momio ApS. Målgruppen for spillet var jenter mellom 10 og 15 år, men det var også yngre og eldre jenter som spilte. I Danmark hadde 40 % av dette markedssegmentet opprettet brukerkontoer for spillet og var aktive brukere. Spillet hadde en million forskjellige brukere, hver måned (2007). I Norge hadde spillet mellom 250 000 og 300 000 brukere. goSupermodel ble lansert i flere land og på flere språk, blant annet norsk, svensk, engelsk, finsk, tysk, nederlandsk og belgisk.

Spillet var mest utbredt i Danmark og Norge. Ifølge Alexa var goSupermodel.com rangert som nr 44 blant danske internettsider, mens den tilsvarende rangeringen i Norge var 81.

24. mai 2016 klokken 13.00 stengte goSupermodel.

12. desember 2022 ble goSupermodel gjenåpnet, etter en innsamlingsaksjon på Indiegogo for driftskostnader som samlet inn 862 809 norske kroner (november 2022). Det er foreløpig utfordringer med å holde siden stabil, samt bringe tilbake tidligere funksjoner igjen, men det var flere tusen spillere som registrerte seg de første par dagene etter lanseringen.

Sikkerhet
goSupermodel og Momio ApS oppgir å sette sikkerhet høyt. På siden finnes det en administrator (admin), som er styrt av flere personer til enhver tid. Vedkommende har mulighet til å lese alle goBeskjeder(personlige meldinger mellom brukerne), og følge med på alle modellenes logger for å sjekke om det blir delt ulovlig informasjon.

Administrator samarbeider et antall med moderatorer, som hjelper til med sikkerheten på nettsiden. Man må være minst 14 år for å kunne være moderator. . Selv om de fleste er mellom 14 og 20, finnes det flere som er langt eldre enn dette. De gjør denne jobben frivillig.

Reglene
goSupermodel har alltid hatt et strengt sett med regler, men dette ble endret 15. juli 2014 da den nye Admin ga brukerne lov til å dele sitt fulle navn, skole, e-post, sosiale medier (som Twitter, Facebook, Snapchat, Skype) og telefonnummer. På personlig melding kan man også dele telefonnummer. Men det er fortsatt strengt forbudt å dele passord, hjemmeadresse og bankopplysninger. Om dette forekommer, vil modellen møte sanksjoner, enten fra moderatorer eller administrator selv.

Grupper
goSupermodel har en rekke med grupper av "modeller" som er oppdatert fra en vanlig "modell" til å bli en "modell" som har en slags jobb på nettsiden. De fire gruppene er: 
-Moderator
-Junior Designer
-Fokusgruppe
-GoStar

Det er også mulig for en vanlig jente på over 14 bli noe som kalles Gostar. Dette er det kun 1 modell som er pr land. Vanligvis er det en konkurranse om denne stillingen fire år etter forrige konkurranse.

Det er streng sensur på goSupermodel. Blant annet er det forbudt å banne eller komme med ulike tilnærmelser. Det er heller ikke mulig å skrive en melding kun med store bokstaver i det offentlige rom inne på siden.

Sanksjoner
Modeller som bryter reglene, møter sanksjoner.

Den mildeste typen av en sanksjon er en skriftlig advarsel etter et mildt regelbrudd. Om modellen fortsetter, eller om regelbruddet er av den sterkere typen, blir modellen satt i skammekroken. Skammekroken er isolasjon i tre dager, hvor modellen ikke har tilgang til kommunikasjon med andre modeller. Siden dette er hva store deler av nettsamfunnet går ut på, regnes dette som en streng straff.

Den hardeste straffen er utestengelse/utvisning, hvor modellens IP-adresse blir sperret. Personen vil da ikke ha tilgang til å opprette nye modeller fra adressen. Utvisning utgjør en kraftig sanksjon, der avgjørelsen er tatt av administrator selv.

Modellnivåer ( Nå Fame )
Up an coming (nivåene 0–5)
Stjerneskudd (5–10)
Berømt (11–15)
Elite (16–20)
Legendarisk (21–25)

Det er kommet nye levler i 2012. Nå er det levler fra nivå 1-25. Journalistberømmelse, talentspeiderberømmelse, popularitet og vanlig berømmelse er slått sammen til en berømmelsespott.

For å komme seg opp i level må man spille spill som står øverst på Forsiden.

Journalistnivåer
Spillet opererte tidligere med tallfestede nivåer for brukernes «progresjon» (se under). Dette er nå erstattet med en oppføring på den såkalte «Berømmelsesbjelken».

Intern (0–49)
Assistentjournalist (50–249)
Juniorjournalist (250–499)
Journalist (500–999)
Journalist (1000–1999)
Journalist Bronse (2000–4999)
Journalist sølv (5000–9999)
Journalist Gull (10000–29999)
Journalist Platinum (30000–99999)
Journalist Diamant (100000–)

Med Magasinet kan brukerne sette sammen et team sammen med venninner og skape et magasin, bøker, historier, etc. som andre modeller kan lese.
Så snart magasinet er publisert, kan andre modeller kjøpe det i Scoop. Ved å selge kopier av ens publiserte magasinutkast kan brukerne tjene berømmelse og goPenger. Denne funksjonen kom i august år 2010. I 2011 ble denne funksjonen borte.

Spill 
Det er fem online spill inne på sidene, det er «Fotoshoot», «Backstage Rush», «Danseshow» og «Motemikser». I 2012 kom det et nytt spill kalt «Sketzmo».

Alle spillene med unntak av «Fotoshoot» har rekordliste.

«Motemikser» er det spillet de fleste brukere synes er vanskelig. Her må man tenkte logisk og bruke hjernen skikkelig.

Det har kommet ut et mobilspill der man skal stable noen kasser og balansere dem så lenge som mulig. Dette spillet heter Shaky shops og finnes til iOS – og Android-plattformene. Dette spillet er riktignok trukket tilbake fra markedet, og skal ikke lanseres igjen.

VIP
VIP på goSupermodel fungerer på samme måte som et abonnement. Via mobil eller bankkort kan man kjøpe ulike perioder med VIP. Dette VIP-medlemskapet tilbyr at brukeren får et beløp goPenger og diamanter med ved kjøp, i tillegg til ekstra pinball-runder. I pinball kan man vinne alt fra fem ekstra hilsener til mindre rabatter. I perioden man har VIP vil heller ingen klær i garderoben slites ut. Det går an å kjøpe VIP til andre modeller.

Om VIP-medlemmer kjøper uten foreldrenes tillatelse, har foreldrene rett til å ta kontakt med Momio ApS og kreve pengene tilbake.

Annet
I 2007, ble goSupermodel nominert til prisen Mobile Gaming Awards».

Kritikk
Nettstedet er blitt utsatt for kritikk fra en rekke hold, slik som Forbrukerombudet, blant annet for å øke kjøpepresset blant barn, å profitere på verdiløse «goder» og å oppmuntre en.

Referanser

Kategori:Nettspill
Kategori:Nettsamfunn
Kategori:Dataspill utviklet i Danmark